般若波羅蜜多心經

觀自在菩薩 行深般若波羅蜜多時

照見五蘊皆空 度一切苦厄 舍利子

色不異空 空不異色

色卽是空 空卽是色

受想行識 亦復如是 舍利子 是諸法空相

不生不滅 不垢不淨 不增不減 是故空中

無色 無受想行識

無眼耳鼻舌身意

無色聲香味觸法

無眼界 乃至無意識界

無無明 亦無無明盡 乃至無老死 亦無老死盡

無苦集滅道 無智亦無得 以無所得故

菩提薩□ 依般若波羅蜜多故

心無□□   無□□故

無有恐怖 遠離顚倒夢想 究竟涅槃

三世諸佛 依般若波羅蜜多故

得阿□多羅三□三菩提 故知般若波羅蜜多

是大神呪 是大明呪

是無上呪 是無等等呪 能除一切苦

眞實不虛 故說般若波羅蜜多呪

卽說呪曰 ,

揭諦揭諦 波羅揭諦 波羅僧揭諦   菩提薩婆訶